बीजेपी की प्रेसवार्ता
सवाई माधोपुर 29 नवम्बर 2020
सांगानेर विधायक एवं सवाई माधोपुर नगर निकाय चुनाव भाजपा प्रभारी अशोक लाहोटी आज सवाई माधोपुर दौरे पर रहे । जहां रणथंभौर मैरिज गार्डन में आयोजित भाजपा कार्यकर्ताओं की बैठक में लाहोटी शामिल हुए । बैठक में नगर निकाय चुनाव के मद्देनजर भाजपा प्रत्याशी भी मौजूद रहे ।इस अवसर पर निकाय चुनाव प्रभारी अशोक लाहोटी ने भाजपा प्रत्याशियों को जीत का मंत्र देते हुए कहा कि नगर परिषद में भाजपा का बोर्ड बन सके । ऐसे में भाजपा प्रत्याशियों को लोगों की नब्ज टटोलकर उन्हें भाजपा की उपलब्धियों एवं आगामी समय में विकास के मुद्दों पर विश्वास दिलवाने का प्रयास करना होगा ।अशोक लाहोटी इस दौरान मीडिया से रूबरू हुए जहां पर उन्होंने बात करते हुए कहा कि सवाई माधोपुर में नगर निकाय चुनाव के मद्देनजर हर सूरत में भाजपा का बोर्ड बनना तय है ।